17 NOVIEMBRE küyen mu 2017
WEKE DUNGU
Ti trokiñ "Biblia ñi kimeltukeel" mülelu jw.org mu doy küme elkünungetuy, femngechi ñi doy küme peal chew ñi mülen fillke trokiñke dungu. Tüfa ta kiñeke ngüneduamfalchi dungu:
Ti we trokiñ "La Biblia y la historia" ngüneduamkey tati Biblia ñi kuñiwtukungen kuyfi ka fantepu mu, ñi rulpadungungeken, ñi wülngeken pu che mu ka chumngechi ti we kimürpuelchi dungu pengeli ñi rüfngen tañi feypikeel kuyfike rupan mu.
Ti we trokiñ "Felicidad y paz interior" kimeltukey chumngechi kelluafeymu ti Biblia tami chaftual fillke weda dungu ka chumngechi ayüwküleafuymi ka küme duamküleafuymi rupalmi fütra wedake dungu mu.
Ti we trokiñ "La Biblia y la ciencia" pengelkey chumngechi kom müleyelu Mapu mu kimfalkünukey ñi rüfngen tati Biblia ñi feypiel ciencia dungu mu.
Ti trokiñ "Fillke ramtun Biblia mu" doy küme elkünungetuy ñi küme peal chumngechi wiñoldungungekey fillke ramtun.
Ti trokiñ "Ayuda para matrimonios y padres" fewla feypingetuy "El matrimonio y la familia", fey mu pengekey falinke ngülam Biblia mu küpalu, tüfa kelluafeymu tamu doy küme kurewen-ngeal ka tremümafiel tamu pu yall.